*Ovaj poziv se financira iz Europskog fonda za regionalni razvoj*

PRVI ISPRAVAK DOKUMENTACIJE

**Poziva na dostavu projektnih prijedloga**

**RAZVOJ PODUZETNIŠTVA U GRADU KNINU**

Operacija 9b1.2 Provedba intervencijskih planova

Podoperacija 9b1.2.3 Provedba shema za razvoj poduzetništva

**(*referentni broj: KK.08.2.1.14)***



U Pozivu na dostavu projektnih prijedloga ***Razvoj poduzetništva u gradu Kninu*** (u daljnjem tekstu: Poziv), referentni broj: KK.08.2.1.14, pokrenutom 7. prosinca 2017. godine, mijenjaju se odredbe u dokumentaciji Poziva kako slijedi:

1. **UPUTE ZA PRIJAVITELJE**

**- Točka 1.1 Strateški i zakonodavni okvir, Nacionalno zakonodavstvo**

Iza točke koja glasi: „*Zakon o računovodstvu (NN 78/15, 134/15, 120/16)*“, a ispred točke koja glasi: *„Pravilnik o prihvatljivosti izdataka (NN 143/14)“* dodaje se nova točka koje glasi:

* ***Zakon o porezu na dohodak (NN 115/16).***

**- Točka 1.5** **Obveze koje se odnose na državne potpore / Vrste, iznos i intenzitet potpore**

U podnaslovu ***Iznosi potpore*** iza rečenice: „*Prijavitelj u okviru istog projektnog prijedloga može potraživati ili samo regionalne potpore ili samo de minimis potpore ili kombinaciju obje kategorije potpora, a ovisno o do sada korištenim iznosima potpora te vodeći računa o vrsti prihvatljivih troškova u skladu s točkom 2.8.1. Poziva i maksimalnom dozvoljenom intenzitetu potpore.“*, dodaje se nova rečenica koja glasi:

***„U slučaju kombinacije regionalne potpore s de minimis potporom, de minimis potporu je moguće potraživati isključivo za aktivnosti: marketinga i promocije proizvoda i usluga; edukacije, stručnog osposobljavanja i stjecanja novih znanja zaposlenika; prijave na poziv, provedbu postupka nabave za potrebe projekta; reviziju projekta; informiranje i vidljivost; upravljanje projektom te promicanja horizontalnih načela.“***

**- Točka 2.1 Prihvatljivost prijavitelja**

U rečenici: „ Prihvatljivi prijavitelj pored navedenog:“ iza prve crtice koja glasi: „mora imati osnovanu podružnicu/otvorenu poslovnu jedinicu na području grada Knina do trenutka plaćanja potpore; *dokazuje se Izvodom iz sudskog ili drugog odgovarajućeg registra države sjedišta prijavitelja ili važećim jednakovrijednim dokumentom koje je izdalo nadležno tijelo u državi sjedišta prijavitelja, odnosno uvidom u Obrazac 3. – Izjava prijavitelja“* dodaje se nova crtica koja glasi:

* **ako je prijavitelj fizička osoba mora biti OPG ili obrt[[1]](#footnote-1), *dokazuje se uvidom u Porezno rješenje ili važeći jednakovrijedni dokument koje je izdalo nadležno tijelo u državi sjedišta prijavitelja, odnosno uvidom u Obrazac 3. – Izjava prijavitelja***

**- Točka 2.3 Kriteriji za isključenje**

Kao kriterij isključenje za regionalne i de minimis potpore dodaje se:

* **„poduzetnicima koji plaćaju godišnji paušalni porez na dohodak sukladno članku 82. Zakonu o porezu na dohodak (NN 115/16) ); *dokazuje se uvidom u Porezno rješenje ili važeći jednakovrijedni dokument koje je izdalo nadležno tijelo u državi sjedišta prijavitelja, odnosno uvidom u Obrazac 3. – Izjava prijavitelja*“**

**- Točka 2.5** **Zahtjevi koji se odnose na sposobnost Prijavitelja, učinkovito korištenje sredstava i trajnost rezultata projekta**

Prva rečenica koja je glasila: *„A) Prijavitelj mora provesti projekt pravovremeno i u skladu sa zahtjevima utvrđenima u ovim Uputama. Prijavitelj mora osigurati odgovarajuće kapacitete za provedbu projekta na način da ima projektni tim s odgovarajućim iskustvom u provedbi projekata (voditelj projekta s najmanje jednom godinom iskustva u vođenju projekata i osoba za računovodstvo, financije i administraciju s najmanje jednom godinom radnog iskustva). U svakom slučaju, odgovornosti i minimalno traženo iskustvo članova projektnog tima za upravljanje i provedbu projekta moraju biti definirane i raspoređene, što prijavitelj opisuje u Prijavnom obrascu.“* mijenja se i glasi:

***„A) Prijavitelj mora provesti projekt pravovremeno i u skladu sa zahtjevima utvrđenima u ovim Uputama.“***

**- Točka 2.6 Prihvatljivost projekta**

U podnaslovu Opći kriteriji prihvatljivosti briše se točka 12. koja glasi: “*Prijavitelj ima osigurane odgovarajuće kapacitete za provedbu projekta kao što je definirano u točki 2.5 Poziva; dokazuje se opisom u Obrascu 1. Prijavni obrazac“.*

U podnaslovu Opći kriteriji prihvatljivosti točka 15 se mijenja i glasi: *„Za projekte s infrastrukturnom komponentom* ***prijavitelj je vlasnik lokacije odnosno građevine na kojoj se izvodi građevinski zahvat te*** *projektni prijedlog udovoljava minimalnim kriterijima u pogledu spremnosti za realizaciju (dokazuje se uvidom u Obrazac 5. kroz popratnu dokumentaciju ovisno o vrsti zahvata u* ***prostoru te uvidom u Zemljišnoknjižni izvadak, izdan i ovjeren od strane zemljišnoknjižnog odjela nadležnog općinskog suda****)“*

**- Točka 2.8.1 Prihvatljive kategorije troškova**

U Tablici B) DE MINIMIS POTPORE (POTPORE MALE VRIJEDNOSTI) kod Aktivnosti Edukacija, stručno osposobljavanje i stjecanje novih znanja zaposlenika mijenja se rečenica: „*troškovi osoblja polaznika edukacija/osposobljavanja za sate koje polaznici provedu na edukaciji/usavršavanju“ te sada glasi:*

***„troškovi osoblja polaznika edukacija/osposobljavanja za sate koje polaznici provedu na edukaciji/usavršavanju (putni troškovi, dnevnice, kotizacija)“***

**- Točka 3.1 Izgled i sadržaj projektnog prijedloga**

Tablica s popisom dokumenata koji se dostavljaju uz projektni prijedlog je u dijelu Dodatna dokumentacija za prijavu nadopunjena sa:

|  |  |  |
| --- | --- | --- |
| Porezno rješenje | da, za obveznike poreza na dohodak |  |
| Zemljišnoknjižni izvadak, izdan i ovjeren od strane zemljišnoknjižnog odjela nadležnog općinskog suda | da, za projekte s infrastrukturnom komponentom |  |

**- Točka 3.3** **Rok za predaju projektnog prijedloga**

Dosadašnja rečenica koja je glasila: „*Dostava projektnog prijedloga dozvoljena je najranije od 08.01.2018. godine.“*, mijenja se i glasi:

***„Dostava projektnog prijedloga dozvoljena je najranije od 30.04.2018. godine.“***

**- Točka 3.4** **Dodatne informacije uz projektni prijedlog**

U tablici *Važni indikativni vremenski rokovi*rok podnošenja projektnih prijedloga koji je glasio: „od 08.01.2018.“ mijenja se i glasi: **“ od 30.04.2018.”**

**- Točka 3.5** **Objava rezultata Poziva**

Prva rečenica se mijenja i glasi:

***„Popis korisnika s kojima je potpisan Ugovor zajedno s iznosom dodijeljenih bespovratnih sredstava bit će objavljen na središnjoj internetskoj stranici ESI fondova*** [***www.strukturnifondovi.hr***](file:///C%3A/Users/dtomasovic/AppData/Local/Microsoft/Windows/INetCache/Content.Outlook/KH3WOLVQ/www.strukturnifondovi.hr) ***i http://efondovi.mrrfeu.hr.“***

1. **OBRAZAC 3. IZJAVA PRIJAVITELJA**

U točki 5. alineja 1. mijenja se i glasi:

***„da se prijavitelj smatra mikro, malim ili srednjim poduzetnikom sukladno definiciji malih i srednjih poduzeća na način utvrđen u Prilogu I. Definicija malih i srednjih poduzeća Uredbe Komisije (EU) 651/2014, odnosno OPG-om upisanim u Upisnik dopunskih djelatnosti u skladu s Pravilnikom o dopunskim djelatnostima na obiteljskim poljoprivrednim gospodarstvima (NN 76/14) ili obrtom“***

1. **PRILOG 7. – OBRAZAC ZA PROVJERU PRIHVATLJIVOSTI I**

 **OCJENJIVANJE KVALITETE**

U *Kontrolnoj listi za provjeru prihvatljivosti prijavitelja iza* pitanja broj 1. koje glasi:

*„Prijavitelj (potencijalni Korisnik) je pravna ili fizička osoba koja je mikro, malo ili srednje poduzeće sukladno definiciji malih i srednjih poduzeća na način utvrđen u Prilogu I. Definicija malih i srednjih poduzeća Uredbe 651/2014“* dodaje se novo pitanje broj 2. koje glasi:

***„2. Ako je prijavitelj fizička osoba isti je OPG ili obrt[[2]](#footnote-2)“***

Dosadašnja pitanja 2. – 3., postaju pitanja 3. - 4.

U Kontrolnoj listi za provjeru prihvatljivosti projekta i aktivnosti briše se pitanje broj 12 koje glasi: *„Prijavitelj ima osigurane odgovarajuće kapacitete za provedbu projekta kao što je definirano u točki 2.5 Poziva; dokazuje se opisom u Obrascu 1. Prijavni obrazac“.*

Dosadašnja pitanja od 13.-15., postaju pitanja od 12.-14.

U Kontrolnoj listi za provjeru prihvatljivosti projekta i aktivnosti dodaje se broj 15 koji glasi: *„Za projekte za koje prijavitelj potražuje obje kategorije potpora, aktivnosti za koje se potražuje de minimis potpora u skladu su s točkom 1.5 UzP-a; dokazuje se uvidom u Obrazac 1. Prijavni obrazac“*

U Kontrolnoj listi za provjeru prihvatljivosti projekta i aktivnosti točka 14 se mijenja i glasi:. „Za projekte s infrastrukturnom komponentom **prijavitelj je vlasnik lokacije odnosno građevine na kojoj se izvodi građevinski zahvat te** projektni prijedlog udovoljava minimalnim kriterijima u pogledu spremnosti za realizaciju (*dokazuje se uvidom u Obrazac 5. kroz popratnu dokumentaciju ovisno o vrsti zahvata u prostoru* ***te uvidom u Zemljišnoknjižni izvadak, izdan i ovjeren od strane zemljišnoknjižnog odjela nadležnog općinskog suda***)“

1. izuzev „paušalnog obrta“ u smislu članka 82. Zakona o porezu na dohodak (NN 115/16) [↑](#footnote-ref-1)
2. izuzev „paušalnog obrta“ u smislu članka 82. Zakona o porezu na dohodak (NN 115/16) [↑](#footnote-ref-2)